अपाङ्गको उपकार र अधिकारको क्षेत्रमा काम गर्दै आएकी गंगा रायमाझीले जिल्लाका सरकारी निकायहरु अपाङ्ग मैत्री हुन नसकेको गुनासो गरिन् । अन्य अधिकारकर्मीहरुले जिल्लामा अन्तरजातिय विवहा वा गैह्र दलित पुरुषहरुबाट वलात्कृत भएका दलित महिलाहरुले वर्षौ देखि न्याय नपाएर समाजमा अपहेलित भएर बाँच्नु परेको बताए । त्यस प्रति टिप्पणी गर्दै सह सचिव घिमिरेले फरक फरक क्षेत्रका फरक फरक समस्या , फरक फरक परम्परा ,चरित्र र संस्कारलाई चिर्ने गरी कार्यक्रम सञ्चालन गरे मात्र प्रभावकारी हुने बताए । वार्षिक ४० हजार भन्दा कम आय हुने परिवार स्वतः असाहयको सुुचिमा पर्ने भन्दै उनले कानुनी सहायताका लागि सबै पक्षको ध्यान जानु पर्नेमा जोड दिए । कार्यक्रममा प्रमुख जिल्ला अधिकारी कमलराज ढकालले पछिल्लो चरण पत्नी पिडित पुरुषहरुको संख्या हवात्तै बढेको बताए । भने –‘पुरुषहरु विदेश जान्छन पछि घर फर्किदा न श्रीमाति न सम्पत्ती हुने अवस्था रहेको छ । ’ उनले यि र यस्ता मुद्धाका सम्वन्धमा भने–‘ सके उपचार गरेर पठाउछौं न सके रिफर गर्छौ । ’कार्यक्रमा जिल्ला न्याधिष ऋषिराम आर्चायले न्याय सम्पादनमा ढिला सुस्ती नगर्ने गरेको वताए । उनले एउटा मुद्धा बराबर राज्यले १९ हजार ८ सय ९६ रुपैयाँ खर्च गर्ने गरेको बताए ।
